
מ.ל.ב
באמצעות דוא"ל



לצרכי מו"מ לפשרה בלבד



    
        
ח.נ.,

הנדון: תאונה מיום 22/12/22
רכב נושא מ"ר: 182-10-902
                                                 הנפגע: עידו מטיס, ת"ז 32400681
הנני מייצג את מרשי הנפגע שבנדון והריני מתכבד לפנות אל כב' ולפרט כדלקמן:

1. בתאריך 22.12.22 בסביבות השעה  17:30, או בסמוך לכך, בקילומטר מס' 155 בכביש 6, היה מעורב הרכב שבנדון עם רכב הנושא מספר רישוי 239-47-002 ומרשי נפגע ונחבל בגופו (להלן: "התאונה").
*רצ"ב אישור משטרה ותמונות מהזירה, מסומנים "1".
2. לאחר התאונה טופל מרשי בבית החולים הלל יפה, שם אובחנו חבלות בראש, בצוואר ובגב ובגפיים. כן, אובחנו חבלות בצלעות, סחרחורות וצפצופים באוזניים. לאחר קבלת טיפול רפואי ראשוני ומשנשללו שברים, שוחרר מרשי לביתו בהמלצה להמשך מעקב רפואי, נטילת משככי כאבים ומנוחה.
3. מרשי המשיך מעקב רפואי במסגרת קופת החולים, הוא הופנה לביצוע טיפולי פיזיותרפיה, נטילת תרופות לשיכוך כאב והמלצה למנוחה והמשך מעקב.
4. מרשי אשר המשיך לסבול מכאבים והגבלה בתנועות עמוד השדרה הצווארי והמותני, כמו גם הפרעות בשמיעה וטנטון נבדק ע"י מומחה אא"ג אשר הפנה אותו לביצוע בדיקת שמיעה וטימפנומטריה.
5. נוכח הימשכות הכאבים וההגבלות ניתנו למרשי מרשמים להמשך טיפול תרופתי לשיכוך כאב, תעודות מחלה בהתאם להתקפות כאב וקושי בתפקוד.
6. הכאבים כמו גם הטנטון בעטיה של התאונה לא חלפו ומרשי פנה לקבלת טיפול רפואי וניתנו לו בנוסף למשככי הכאבים טיפול תרופתי לצורך שינה והרגעה.
רצ"ב תעודות רפואיות, מסומנות "2".
7. מאז התאונה ומחמת תוצאותיה סובל מרשי מכאבים והגבלה בתנועות הצוואר והגב, מהפרעות בשמיעה, קשיי שמיעה וטנטון, מקושי בישיבה ועמידה ממושכות, קושי בכיפוף וכריעה, קושי בהרמת משאות, קשיי ריכוז, טנטון בלתי פוסק, קשיי הירדמות ושינה רציפה, הוא נ\זקק לקבלת טיפולים רפואיים ויזדקק להם גם בעתיד.
8. מרשי עובד בתפקיד ניהולי בחברה בטחונית, עבודה הכרוכה מעצם טיבה וטבעה בישיבה ממושכת וריכוז, מתקשה מאז התאונה ומחמת תוצאותיה בביצוע עבודתו, נזקק להפוגות ממושכות במהלכה ונגרמו לו הפסדי שכר.
9. לאחר התאונה ומחמת תוצאותיה מתקשה מרשי בניהול משק ביתו, הוא נזקק לעזרת הזולת יזקק לכך גם בעתיד.
10. לאחר התאונה ותוצאותיה נזקק מרשי להוצאות בגין נסיעות מיוחדות ומוניות.
11. בנסיבות המתוארות לעיל, על מנת לייתר את הצורך בפניה לערכאות ומינוי מומחים רפואיים אהיה מוכן להמליץ בפני מרשי על סילוק תביעתו תמורת פיצוי בסך 165,000 ₪ בתוספת שכ"ט עו"ד.
12. אודה עבור עמדתכם המהירה לסילוק התביעה מחוץ לכותלי בית המשפט.
רצ"ב יפוי כח וטופס וס"ר חתומים ע"י מרשי.              



                                                                           בכבוד רב ובב"ח,

